Pada tahun 784, Kaisar Kammu mamindahakan ibu kota ka Nagaoka-kyō, wan bagana di sana salama 10 tahun haja. Imbah ngitu, ibu kota dipindahakan babulik ka Heian-kyō (wayahini Kyoto). Kapindahan ibu kota ka Heian-kyō maawali pariudi Heian nang marupakan masa kaamasan kabudayaan klasik asli Japang, tarutama di bidang seni, puisi wan sastra Japang. Hikayat Genji karya Murasaki Shikibu wan lirik lagu kabangsaan Japang Kimi ga Yo baasal matan pariudi Heian.